|  |  |  |
| --- | --- | --- |
| Republika Slovenija  OBČINA ZAGORJE OB SAVI  Cesta 9. avgusta 5  1410 Zagorje ob Savi |  | tel.: 03 56 55 700  fax: 03 56 64 011  www.zagorje.si  obcina.zagorje@zagorje.si |

Številka: 478-0002/2025/2

Datum: 8. 1. 2025

Občina Zagorje ob Savi na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR), v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

NAMERO O ODDAJI STVARNEGA PREMOŽENJA V NAJEM

1. Naziv in sedež najemodajalca:

Občina Zagorje ob Savi, Cesta 9. avgusta 5, 1410 Zagorje ob Savi, matična številka: 5883890000

2. Predmet neposredne pogodbe (podatki o nepremičninah, ki so predmet oddaje v najem):

|  |  |  |  |  |
| --- | --- | --- | --- | --- |
| **zap. št.** | **parcela** | **šifra in ime k.o.** | **območje** | **površina za najem** |
|  |  |  |  | vrt-št. internega katastra-poligon |
| 1. | del-182,  del-186/4, del-187 | 1884 Loke pri Zagorju | Loke 2 | 209 m2, poligon 102 |
| 2. | del-188/4 | 1884 Loke pri Zagorju | Loke 2 | 540 m2, poligon 116 |
| 3. | del-186/4 | 1884 Loke pri Zagorju | Loke 2 | 207 m2, poligon 118 |

(v najem se oddajajo zemljišča v obsegu izmerjenih vrtov)

Predmet oddaje stvarnega premoženja v najem so deli nepremičnin oz. vrtovi (poligoni). Lega posameznih vrtov je razvidna iz priložene grafike, Priloga 1. Vrtove v naravi že oz. so uporabljale fizične osebe za namene vrtičkarstva. Za isti namen se bodo sklenile tudi pogodbe o najemu zemljišča po tej nameri. Zemljiško knjižni lastnik nepremičnine je Občina Zagorje ob Savi, Cesta 9. avgusta 5, 1410 Zagorje ob Savi.

Nepremičnine se nahajajo na območju Krajevne skupnosti Kisovec-Loke.

3. Skladno z 52. člena Zakona o stvarnem premoženju države in samoupravnih lokalnih skupnosti, Občina Zagorje ob Savi objavlja namero o oddaji stvarnega premoženja v najem.

Deli nepremičnin oz. posamezni vrtovi bodo oddani v najem za določen čas petih let s sklenitvijo neposredne pogodbe.

V kolikor bo za posamezni vrt ponudnikov več, bodo med njimi opravljena pogajanja z namenom višanja najemnine.

Najemnik lahko pogodbo odpove s pisno izjavo, s tem, da najemno razmerje preneha 31. decembra tekočega leta.

Občina Zagorje ob Savi pa lahko pogodbe odpove kadarkoli z odpovednim rokom 30 dni, predvsem v primeru, da zemljišče potrebuje za izvedbo svojih projektov.

Posamezne pogodbe o najemu zemljišča se bodo sklenile na način videno - najeto, zato morebitne reklamacije po sklenitvi pogodb o najemu zemljišča ne bodo upoštevane.

4. Višina najemnine se bo določila na podlagi veljavnega cenika zakupnin, ki ga objavlja Sklad kmetijskih zemljišč in gozdov Republike Slovenije, kar določa 7. člen Odloka o najemu zemljišč in drugih javnih površin v lasti Občine Zagorje ob Savi (Ur. l. RS, št. 61/08 in 5/09). Najemnino je potrebno plačati najkasneje v roku 8-ih dneh po sklenitvi pogodbe o najemu zemljišča, kar je bistvena sestavina sklenitve pravnega posla.

5. Zainteresirane stranke lahko podajo vlogo na najem do poteka objave (20 dni od dneva objave). Dodatne informacije lahko dobite na tel. št. 03/5655-716 Zori Kovač Ašič ali na elektronski naslov [zori.kovac@zagorje](mailto:zori.kovac@zagorje). Župan Občine Zagorje ob Savi lahko kadarkoli ustavi začeti postopek oddaje v najem posameznega dela zemljišča oz. vrta, navedenega v 2 točki te namere, do sklenitve pravnega posla, brez vsakršne odškodninske odgovornosti.

6. Ponudba se odda na obrazcu z vsebino iz Priloge 2 te objave.

7. Neposredne pogodbe o najemu zemljišča, bodo sklenjene po preteku 20 dni od dneva objave te namere na spletni strani občine.

ŽUPAN

Matjaž ŠVAGAN

po pooblastilu:

Matej Drobež, univ. dipl. ekon.

v.d. direktor občinske uprave